{ 323 ) 
sir du roy, et aroit tel sage que les souvreneurs avoient euit 
du tanps Picron De le Marlierre , c’estoit v° Ib. ts. par an. Des- 
quelz gages il ne fu mie trop bien contens , mais touttefois fist- 
il sierment que bien et léalment il souverneroit la ville et feroit 
loy et justiche oussy bien au petit que au grant , à son pooir. 
Apriés firent sierment les prouvost et cheus de le loy et oussi 
tous quief d’ostel d’obéir audit gouvreneur et à ses lieutenans 
comme à le personne du roy. 
Apriés chou que ledit gouvreneur fut recheu, comme dist 
est, environ l’isue du mois de jenvier, vint à Tournay un 
prégidens apiellé Mestre Piere d'Orgimont , lequel aporta un 
mandement du roy ens ouquel estoit contenus pluiseurs male- 
totes et gabelles que le roy voloit eslever en laditte ville, et 
commandoit par ces lettres au gouvreneur qu’il fesist censir 
lesdittes maletotes et sabelles , et les deniers d’icelles emploiast 
à le reparasion et resoursse de laditte ville, dont monstra le 
souvreneur a consans de la ville le mandement que le roy lui 
avoit envoyet, lesquelz consaulx furent contens d'y obéir et 
prirent journée pour lesdittes gabelles chensir au dimenche 
après diner , qui estoit le jour de le Candeler. Quant les povres 
gens d'avant la ville sorent les gabelles que le roy leur voloit 
eslever, il en furent mal contens et disoient l’un à l’autre : 
Comment soufferonne que nous soyemes ainsi menés, qui sommes 
povres gens et de petit gagnage, car nous n'avons cest an riens 
gagniet , tant pour le quier tans comme pour les giellées d’auten ; 
car, à vérité dire, on ne vit onques si grant yvier de naiges et 
de giellées qu'il fu en l’ivier lan MGCC et LXIIT, car il com- 
mencha à sieller entre le Tousains et le Saint-Martin, et giella 
tous dis sans dessieller juques à l’isue de march. Che fut xix se- 
maines de lonc. Et ne fasoient pluiseurs gens ne œuvre ne 
sierviche nien plus que le dimenche, et s'ocupoient de faire 
personnages de naige grasieussement ouvrés, devant lesquelz 
il fasoient pluiseurs eshatemens tant en ditiers comme en jeus 
de piersonnages pour eus oublyer...…. » 
